Afrikaans: Hierdie artikel is gebaseer op ’n studie van dissipline en dissiplinêre maatreëls in townshipskole. Dit word algemeen aanvaar dat dissipline noodsaaklik is vir die skepping van ’n positiewe skoolklimaat om goeie akademiese prestasies te verseker. Baie towshipskole ervaar toenemende gevalle van swak dissipline wat akademiese prestasie negatief beïnvloed. ’n Opname onder onderwysers wyt die skuld vir die toename in swak dissipline aan die afskaffing van lyfstraf. Die steekproef vir hierdie studie van laer- en hoërskoolonderwysers is in townshipskole geneem en die studie het ’n kwantitatiewe navorsingsmetode gebruik. ’n Vraelys is gebruik om data te versamel, wat met ’n rekenaar ontleed is deur gebruik te maak van die Statistical Package for Social Sciences Primer Version 12. Die studie sluit af met aanbevelings om hierdie aktuele vraagstukke in Suid-Afrika aan te spreek.